ফের ঘূর্ণাবর্ত, ধেয়ে আসছে দুর্যোগ, তাণ্ডব চালাবে কোন কোন জেলায়?

ওয়েবডেস্ক- ফের দুর্যোগের পূর্বাভাস (Disaster Alert)। উত্তাল হবে সমুদ্র। উইককেন্ডে আবহাওয়ার (Weather) বড়সড় পরিবর্তন। নতুন করে একটি ঘূর্ণাবর্ত (vortex) তৈরি হয়েছে আন্দামান সাগরে (Andaman Sea)। তার জেরেই ফের ঘনিয়ে আসছে দুর্যোগ। আন্দামান ও নিকোবর দ্বীপপুঞ্জের কাছে উত্তাল হবে সমুদ্র। আগামী কয়েকদিনের মধ্যে নিম্নচাপ (Low Pressure)  ঘনীভূত হতে পারে। আন্দামান সাগরের পরিস্থিতি কোনদিকে যায়, সেদিকেই নজর রেখেছেন আবহবিদেরা।

আবহাওয়া দফতরের বিজ্ঞপ্তি অনুযায়ী, আন্দামান ও নিকোবর দ্বীপপুঞ্জ সংলগ্ন আন্দামান সাগরে ২০ অক্টোবর থেকে ২৪ অক্টোবর পর্যন্ত সমুদ্র ভয়ঙ্কর রূপ নেবে। সমুদ্রের উপর ঘণ্টায় ৩৫ থেকে ৪৫ কিলোমিটার পর্যন্ত ঝোড়ো হাওয়া বইতে পারে। দ্বীপপুঞ্জের বিভিন্ন এলাকায় ভারী বৃষ্টির সম্ভাবনা রয়েছে। এ প্রভাবে দক্ষিণ পূর্ব বঙ্গোপসাগরে একটি নিম্নচাপ অঞ্চল তৈরি হবে। সেটি ক্রমশ পশ্চিম- উত্তর পশ্চিম দিকে এগিয়ে আরও ৪৮ ঘণ্টার মধ্যে আরও ঘনীভূত নিম্নচাপে পরিণত হবে।

আরও পড়ুন –  কালীপুজোর আগে বাংলাজুড়ে মেঘলা আকাশ ! কী বলছে হাওয়া অফিস?

পশ্চিম-উত্তর পশ্চিম দিকে এগিয়ে আরও ৪৮ ঘণ্টার মধ্যে নিম্নচাপে ঘনীভূত হবে। নিম্নচাপটি শেষ মুহূর্ত পর্যন্ত ঘূর্ণিঝড়ের রূপ নেবে কিনা সেই বিষয়ে আবহবিদেরা এখনও কিছু স্পষ্ট করেননি। আন্দামান ও নিকোবর দ্বীপপুঞ্জে আগামী ২৩ তারিখ পর্যন্ত ভারী বৃষ্টির সম্ভাবনা রয়েছে। সেই সঙ্গে ঝোড়ো হাওয়ার প্রভাব থাকবে। ২৪ এবং ২৫ অক্টোবরও কোথাও কোথাও বিক্ষিপ্ত বৃষ্টি চলতে পারে। ২৩ তারিখ পর্যন্ত পর্যটক ও মৎস্যজীবীদের সতর্ক করা হয়েছে।

আন্দামানে বৃষ্টি হলেও নতুন ঘূর্ণাবর্ত বা নিম্নচাপের প্রভাবে পশ্চিমবঙ্গের উপর খুব একটা বড়সড় প্রভাব পড়বে না। আজ দক্ষিণ থেকে উত্তর সর্বত্রই পরিষ্কার আকাশ। আগামী দু থেকে তিন দিন তেমনভাবে বৃষ্টির সম্ভাবনা নেই। মূলত শুষ্ক আবহাওয়া থাকবে। চলতি সপ্তাহের শেষে শনিবার এবং রবিবার সমুদ্র উপকূলর্তী  দক্ষিণ ২৪ পরগনা, পূর্ব মেদিনীপুরের দু’একটি জায়গায় বিক্ষিপ্ত ভাবে সামান্য বৃষ্টি হতে পারে। কলকাতা, দক্ষিণবঙ্গ সহ উত্তরের দিকে শীতের অনুভূতি নেই। তবে পশ্চিমের জেলাগুলিতে দিনে হালকা কুয়াশা, শীতের শিরশিরানি ও রাতে পারদ কিছুটা নিম্মমুখী।

দেখুন ভিডিও-